श्रीदेवी ने अपनी बात को आगे बढ़ाते हुए कहा था- ‘‘दूसरी बात मेरी मां मुझे बहुत प्रोटेक्ट करती थी. उसी तरह मैं भी अपनी बेटियों को बहुत प्रोटेक्ट करती हूं. आप यकीन नहीं करेंगे, लेकिन हकीकत यह है कि मैंने 300 फिल्मों में अभिनय कर लिया. मगर मैंने अपनी बेटियों को बहुत कम फिल्में दिखायी हैं. छह साल की उम्र तक तो उन्हें यही नही पता चला कि मैं अभिनेत्री हूं. 6 साल की उम्र के बाद जब वह मेरे साथ एयरपोर्ट पर पहुंची और लोगों ने मुझसे औटोग्राफ मांगा, तब मुझे उन्हें बताना पड़ा कि मैं फिल्मों में अभिनय करती हूं. लेकिन मैंने उनसे कह दिया था कि मैं उन्हें अपनी कोई फिल्म नही दिखाउंगी. ’’